**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 10.11.2023, ora 08.00 – 11.11.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 11.11.2023, ora 07.00**

**RÂURI**

Debitele au fost în creştere datorită precipitațiilor căzute în interval şi propagării pe râurile din bazinele: Bega, Timiş, Bârzava, Caraş, Nera, Cerna, bazinul superior al Jiului şi numai prin propagare pe cursurile inferioare ale Someşului, Crişului Negru, Crişului Alb şi bazinul mijlociu şi inferior al Mureşului.

Pe râurile din bazinele: Vişeu, Iza, Tur, Someşul Mare şi bazinul superior al Mureşului, debitele au fost în scădere, iar pe celelalte râuri au fost în general staționare.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinele hidrografice: Vişeu, Iza, Tur, Someş, Arieș, Bega, Timiș, Bârzava, bazinele superioare ale Mureșului și Bistriței și mai mici (sub 30%) pe râurile din bazinele hidrografice: Tazlău, Rm. Sărat, Bârlad, Jijia, pe unii afluenți din bazinele inferioare ale Jiului și Oltului și pe unele râuri din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general în creştere.

Sunt posibile scurgeri pe versanți, torenți, pâraie, viituri rapide cu efecte de inundații locale şi creşteri de niveluri şi debite cu posibilitatea atingerii şi depăşrii **COTELOR DE ATENȚIE** pe unele râuri din sud-vestul țării.

**DUNĂRE**

Debitul la intrarea în țară (secțiunea Baziaș) în intervalul 10.11 – 11.11.2023 a fost în creștere, având valoarea de 5800 m3/s, peste media multianuală a lunii noiembrie (4650 m3/s).

În aval de Porţile de Fier debitele au fost în creștere.

Debitul la intrarea în țară (secțiunea Baziaș) va fi în creștere (6000 m3/s).

În aval de Porțile de Fier debitele vor fi în creştere.

**2.** **Situația meteorologică în intervalul 10.11.2023, ora 09.00 – 11.11.2023, ora 06.00**

**ÎN ŢARĂ**

Valorile termice diurne s-au menținut mai ridicate decât mediile climatologice specifice perioadei, în estul și în sud-estul țării, unde abaterile pozitive au fost de până la 4...7 grade, iar în rest, apropiate de cele normale. Cerul, variabil ziua în majoritatea regiunilor, s-a înnorat treptat și mai ales spre seară și noaptea a plouat în vestul, sud-vestul și pe arii mai restrânse în restul teritoriului, iar în zona montană înaltă au fost și precipitații sub formă de lapoviță și ninsoare. Izolat cantitățile de apă au depășit 10 l/mp. Vântul a suflat slab și moderat, cu intensificări la munte, unde au fost rafale de 90...100 km/h, dar și în Banat, Crișana, Moldova, sudul Transilvaniei, estul Munteniei și Dobrogea, unde rafalele au fost în general de 45...65 km/h. Temperaturile maxime s-au încadrat între 1 grad la Joseni și 19 grade la Fetești, Giurgiu și Cernavodă, iar la ora 06 valorile termice erau cuprinse între 5 grade la Huedin, Bistrița, Dej, Turda, Piatra Neamț și Voineasa și 16 grade la Sulina. La începutul intervalului, pe spații mici în depresiunile din estul Transilvaniei a fost ceață.

***OBSERVAȚII*** *- de ieri dimineață de la ora 6 au fost în vigoare 10 atenționări cod galben pentru fenomene meteorologice periculoase imediate, 4 emise de către SRPV Sibiu, 3 de către SRPV Timișoara și câte 1 emisă de către SRPV Cluj, SRPV Bacău și CNPM pentru Muntenia.*

**LA BUCUREŞTI**

Valorile termice diurne s-au menținut mai ridicate decât mediile multianuale, astfel maxima înregistrată fiind de 16 grade la toate stațiile meteorologice. Cerul a fost variabil, mai mult noros pe timpul nopții și spre finalul intervalului trecător în unele cartiere a plouat slab. Vântul a suflat slab până la moderat. La ora 06 temperatura aerului avea valori de 9 grade la Afumați și Băneasa și de 10 grade la Filaret.

**3. Prognoza meteorologică în intervalul 11.11.2023, ora 09.00 – 12.11.2023, ora 09.00**

**ÎN ŢARĂ**

Valorile termice vor fi în general apropiate de normele perioadei în regiunile din jumătatea de vest a țării, în timp ce în rest se vor situa peste acestea, cu o abatere pozitivă mai pronunțată în sud-est. Cerul va fi mai mult noros pe parcursul zilei, temporar va ploua în toate regiunile, iar în sud-est, după-amiaza și seara, vor fi și descărcări electrice. Noaptea, înnorările și ploile se vor restrânge către jumătatea de nord a teritoriului, exceptând depresiunile din estul Transilvaniei unde vor fi condiții și de precipitații mixte, iar în rest cerul se va degaja treptat. Cantitățile de apă vor depăși pe spații mici 20...25 l/mp, cu precădere în zonele deluroase și montane din vest și nord. La munte, îndeosebi la peste 1500 m, treptat vor predomina ninsorile, iar în zona Carpaților Orientali acestea vor fi mai intense. Vântul va avea intensificări, în prima parte a zilei în sud-est și în zona montană înaltă, apoi treptat din orele serii și în restul țării, local cu viteze de 50...65 km/h - în zonele joase și cu rafale de peste 80...90 km/h - la munte, la peste 1700 m altitudine. Temperaturile maxime se vor încadra între 9...10 grade în dealurile vestice și 21...22 de grade în sud-estul extrem al Munteniei și în Dobrogea, iar cele minime vor fi cuprinse între 1 și 10 grade.

**LA BUCUREŞTI**

Cerul va avea înnorări și va ploua slab în a doua parte a zilei, iar vântul va sufla slab și moderat. Începând din orele serii, cerul se va degaja treptat, însă vântul se va intensifica, cu viteze la rafală în jurul a 55 km/h. Temperatura maximă va fi de 15...17 grade, iar cea minimă de 4...6 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei III de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**